***Kin-dza-dza!*** (ruski *Кин-дза-дза!*) ruska/sovjetska je ZF crna komedija koju je 1986. objavio Mosfilm, režirao Georgij Danelija, a scenarij napisao Danelija i Revaz Gabriadze. Glavne uloge tumače Stanislav Ljubšin, Jevgenij Leonov, Juri Jakovljev i Levan Gabriadze.

Poput većine filmova redatelja Danelije, i ovaj predstavlja dvostruku razinu komunikacije radi svrhe parodije te predstavlja mračne i groteskne sadržaje ljudskog društva, koje se ovdje mogu opisati kao distopija. Radnja se odvija oko dva Moskovljana koji slučajno bivaju teleportirani na pustinjski planet Pljuk u u galaktici *Kin-dza-dza*, koji je jedno veliko siromašno i opustošeno mjesto kojim vladaju velike nejednakosti u statusu društvenih slojeva, privilegirane i potlačene klase.

Radnja
------

Moskva, 1986. Građevinski stručnjak Vladimir stiže umoran s posla u svoj dom. Kada otiđe u trgovinu nešto kupiti, naiđe na jednog čudnog čovjeka koji ispred trgovine govori: "Recite mi broj vašeg planeta? Ili barem broj vaše galaktike?" te tvrdi da je sa drugog planeta. Vladimir i jedan violinist, Gedevan, misle da je poludio, ali ipak započnu razgovor s njim. Stranac im pokaže daljinski upravljač kojim putuje kroz galaktike, te ih upozori da ne pritisnu gumb. Vladimir svejedno iz znatiželje stisne gumb, te se istog trenutka zajedno sa Gedevanom nađe na pustinjskom planetu Pljuk, u galaksiji Kin-dza-dza.

Njih dvojica krenu stoga tražiti put natrag na Zemlju, te naiđu na dva čovjekolika vanzemaljca u ofrcanoj odjeći, Wef i Bi, koji putuju u ogromnoj limenoj konzervi sa propelerom te jedino, čini se, znaju izgovoriti riječ "Koo". Vladimir misli da im ne može ništa ponuditi za njihovu pomoć, sve dok ne otkrije da su šibice koje su mu ostale u džepu na tom planetu vrlo vrijedne i dragocjene. Wef i Bi ih povezu u letećoj spravi te se ispostavi da su iščitali njihove mozgove i naučili njihov ruski jezik. Objasne im da se na ovom planetu ljudi dijele na dvije klase - privilegirane Čatlaniane i podređene Patsakse. Kad god naiđu na Čatlaniane, moraju se sagnuti i iskazati poštovanje. Ipak, to nije konstanta, jer na drugim planetima vlada obrnut poredak i tamo se Čatlaniani moraju pokloniti Patsaksima.

Vladimir i Gedevan odluče zamijeniti šibice za spravu za teleportiranje, ali ih jedna skupina ljudi prevari i pobjegne. Ni Wef i Bi nisu sasvim pouzdani, no Vladimir ih ipak drži u šaci jer je našao jednu rezervnu šibicu u džepu. Pojavi se stranac sa početka i ponudi Vladimiru da ga vrati na Zemlju, ali ovaj odbije jer su Wef i Bi zbog njega uhićeni i zatvoreni. Nakon puno nezgoda, Vladimir i Gedevan spašavaju Wefa i Bija te se uz pomoć sprave za teleportiranje vrate natrag u Moskvi, sa izgubljenim sjećanjem. Ipak, kada uoče svjetleću lampu, refleksno se poklone, te se na ulici prepoznaju i vrati im se sjećanje.

Glavne uloge
------------

* Stanislav Ljubšin - Vladimir Maškov
* Jevgenij Leonov - Wef
* Juri Jakovljev - Bi
* Levan Gabriadze - Gedevan Aleksidze
* Galina Danelija-Jurkova - Ljudmila, Maškova supruga
* Irina Šmeljova - Can, vozačica kola

Vanjske poveznice
-----------------

* *Kin-dza-dza!* na IMDb-u ()
* *Kin-dza-dza!* na Rotten Tomatoes

| * p
* r
* u
Filmovi koje je režirao Georgij Danelija |
| --- |
| 
* *Šećem po Moskvi* (1963)
* *Thirty Three* (1965)
* *Hopelessly Lost* (1973)
* *Afonya* (1975)
* *Mimino* (1977)
* *Autumn Marathon* (1979)
* *Kin-dza-dza!* (1986)

 |